# Awgrymiadau i Ddarlithwyr wrth Recordio Fideo

* **Gadewch 10 eiliad o dawelwch ar ddechrau a diwedd eich recordiad**, er mwyn gwneud yn sicr nad yw eich brawddeg agoriadol na therfynol yn cael ei cholli. Gellir cael gwared â’r tawelwch wrth olygu’r fideo, e.e. yn Panopto.
* Gallwch **ddefnyddio modd Presenter yn PowerPoint i weld eich nodiadau neu’r sgript**. Dim ond y sleid y bydd Panopto yn ei recordio, nid eich nodiadau.
* Os oes modd, ac os yw’n gyfforddus i chi wneud hynny, **ceisiwch sefyll ar eich traed i wneud y recordiad**. Trwy wneud hyn byddwch yn anadlu’n fwy llyfn ac felly bydd eich mynegiant yn well.
* O **edrych ar y camera o bryd i’w gilydd**, yn hytrach nag ar eich llun eich hun ar y sgrin, bydd yn rhoi’r argraff eich bod yn edrych ar y gynulleidfa.
* Cofiwch fod yn ymwybodol faint ohonoch mae’r camera’n ei weld: os ydych yn defnyddio eich dwylo i amneidio neu bwysleisio rhaid iddynt fod yn y golwg, felly gosodwch y camera fel eich bod yn y llun lawr at eich canol (gweler y ddelwedd isod).

